Alfredo Alonso-Allende Yohn

Alfredo Alonso-Allende Yohn (Areeta, Getxo, Bizkaia, 1946) euskal idazle erdalduna da, Alfredo Alonso-Allende Arregi oingilearen biloba.

Kimika-zientziatan doktore, Alonso-Allende biologian eta zientzia esperimentaletan ikertzeagatik da ezaguna, baita moral katolikoari buruzko hainbat liburu plazaratzeagatik ere. Horietariko gehienetan laguntasuna du hizpide. Egun, Bilbon bizi da.

Biografia eta lanak 
Alfredo Alonso-Allendek Leioako Gaztelueta ikastetxean (Bizkaia) ikasi zuen, Kimika-zientziatan doktore eta Biologo bihurtuz. Bost espainiar unibertsitateetan egin zituen ikasketak, bere ikerlanengatik Juan de la Cierva saria eskuratuz.

British Council-ek lagunduta, Bristol-go Unibertsitateko Ortugintza eta Frutikultura Sailean egin zuen lan, Long Ashton Experimental Station delakoan (Ingalaterra). Fullbright-Hays bekari esker, Estatu Batuetako Hezkuntza Sailak ere onartu zuen, Salzburg Seminar in American Studies [Amerikar Ikerketen Salzburgoko Mintegia] delakoan parte har zezan, Harvardeko Unibertsitateak Salzburgon (Austria) antolatutakoa.

Bigarren Hezkuntzako eta Unibertsitateko irakasle izan da. Baita ikerlaria ere hainbat urtez, Espainiako Zientzia Ikerketen Kontseilu Nagusian (CSIC, gazteleraz), Segura ibaiko Edafologia eta Biologi Aplikatuko Zentroan.

Hainbat ikerlan eta kultur entsegu plazaratu ditu, hedapen handikoak eta jarraian agertzen direnak.

Monografiak zientzia esperimentalen inguruan 

 Aspectos analíticos en la determinación de multirresiduos de plaguicidas organoclorados en pimiento (Capsicum annuum L.): Evoluciones durante su cultivo y en la elaboración industrial del pimentón. Doktore tesia. Segurako Edafologia eta Biologi Aplikatuko Zentroa, 1977.
 Principios de nutrición humana (T. Geoffrey Taylor eta C. Gonzalez Buigesekin batera). Omega, 1981.
 Legislación sobre plaguicidas y residuos de plaguicidas. Segurako Edafologia eta Biologia Aplikatuko Zentroa, 1978.

Kristautasunari buruzko liburuak 

 Creer. La fe es razonable y necesaria para vivir. Madril, Rialp, 2018.
 Amigos. Madril, Palabra, 2014 (euskarara itzulia autoedizio bidez -Lagunak-).
 La amistad del cristiano. Madril, Rialp, 2013
 Hacer amigos. Madril, Ediciones Internacionales Universitarias, 2010.
 Aprender a ser amigos. Madril, Palabra, 1999.
 Ser amigos. Bartzelona, Ediciones Internacionales Universitarias, 1997.

Erreferentziak

Kanpo estekak 
 Alfredo Alonso-Allende Yohn (Dialnet).
 Espainiako Liburutegi Nazionaleko Katalogoa.

Bizkaiko idazleak
Idazle katolikoak
Getxoztarrak
Euskal Herriko biologoak